CelcomDigi itu apa sih? Jelaskan dalam bahasa melayu ya

CelcomDigi Berhad (d.b.a. celcomdigi; ) dahulunya dikenali sebagai Digi.Com Berhad (d.b.a. digi) merupakan penyedia perkhidmatan konglomerat telekomunikasi dan telefon bimbit di Malaysia. Axiata dan Telenor memegang pemilikan yang sama dalam CelcomDigi pada 33.1% setiap satu. Pada 24 Mei 1995 Digi menjadi syarikat Telekomunikasi pertama di Malaysia untuk melancar dan mengendalikan rangkaian selular yang digital sepenuhnya.

Kod telefon yang digunakan ialah seperti "016, 014-32, 014-35, 014-30, 014-31 dan 014-6,010-95, 011-31".

Pada 21 Jun 2021, Axiata, Telenor dan Digi bersetuju dengan potensi penggabungan Celcom dan Digi untuk mewujudkan syarikat telekomunikasi yang lebih kukuh di Malaysia, selepas perbincangan lanjutan yang berlangsung dua bulan sebelumnya. Jika diluluskan, penggabungan akan selesai pada penghujung 2022. Perjanjian itu telah diluluskan oleh kedua-dua pemegang saham Celcom dan Digi pada 18 November 2022. Syarikat yang digabungkan itu dinamakan CelcomDigi. Apabila selesai, Axiata dan Telenor akan memegang pemilikan sama sebanyak 33.1% setiap satu dalam syarikat yang baru digabungkan itu. Penggabungan telah selesai pada 30 November 2022 dan syarikat itu memulakan operasinya pada hari berikutnya. Digi.com Berhad kemudiannya dinamakan semula kepada CelcomDigi Berhad pada 27 Februari 2023.